Kamu bisa jelasin ke aku soal Melati Kota Bharu dalam bahasa melayu?

Novel Melati Kota Bharu adalah novel sebelum merdeka iaitu sebelum Perang Dunia Kedua .Novel ini dikasilkan oleh novelis Abdul kadir Adabi pada 1941.Tema novel ini ialah nasionalisme dan politik yang turut menyelitkan percintaan, iaitu antara Tengku Maimunah (gadis keturunan istana) dengan Abdul Rahman (pemuda biasa tetapi mempunyai pemikiran dan pendidikan yang terpuji).

Tengku Maimunah dan Hadinah turut muncul dengan citra wanita moden. Kedua-dua gadis ini berpendidikan dan mampu mengemukakan fikiran yang bernas serta berpengetahuan luas tentang sosio budaya,politik dan ekonomi negara masing-masing.

Novel ini memperlihatkan protes pengarang terhadap sistem feudal yang dipegang oleh masyarakat Melayu. Melalui watak Tengku Maimunah pengarang melahirkan protes terhadap golongan istana yang terlalu mengagung-agungkan gelaran dan status tetapi tidak mempunyai pengetahuan tinggi untuk memimpin bangsanya. Perkahwinan antara Tengku Maimunah dengan Abdul Rahman dan mengetepikan tunangnya Tengku Omar merupakan protes pengarang terhadap amalan golongan bangsawan ini. Perkahwinan ini juga melambangkan protes pengarang terhadap sikap golongan bangsawan yang memandang rendah kepada golongan bawahan (rakyat biasa).

Novel Melati Kota Bharu juga sarat dengan persoalan politik. Ini kerana pegawai British menjadi pentadbir di negeri-negeri Tanah Melayu.

Melati Kota Bharu memaparkan nasionalisme secara lebih berterus-terang. Semangat nasionalisme ini dilahirkan melalui perbualan antara Tengku Maimunah dan Abdul Rahman dalam setiap pertemuan mereka. Misalnya, novel ini

secara terus-terang membincangkan bahayanya kedatangan orang Cina ke Kelantan. Sikap malas orang Melayu menyebabkan orang Cina merebut peluang pekerjaan. Selain itu, pengarang turut mengkritik sikap para pemimpin yang membiarkan situasi ini berlaku. Hal ini ditegaskan melalui watak Tengku Maimunah:

Tentulah maju dan besar keuntungan kompeni ini. Sayangnya kilang ini dipunyai oleh orang-orang Cina, mereka itulah sahaja yang membolot-bolotkan feadahnya yang amat besar itu... apakah sebabnya negeri Kelantan yang berkerajaan

Melayu, beraja dan bermenteri-menteri Melayu ini tidak mensyaratkan tiap-tiap kilang dan kompeni yang hendak dibangunkan di dalam negeri ini oleh bangsa-bangsa lain itu termesti ada didalamnya syer-syer orang Melayu bersama-sama,dan pekerja-pekerjanya sekurang-kurang mengandungi sesetengah orang-orang Melayu pada tiap-tiap cawangan pekerjaannya baharu boleh diluluskan dirinya. (Melati Kota Bharu 1988: 29)